text: Kamp om trafikinvesteringer
  22 februar 2012 kl. 16.30
  Efter betalingsringen omkring København er droppet, vil regeringen nu give en milliard kroner til den kollektive trafik over hele landet. Og de kroner er der nu kamp om.
  Den halve milliard er øremærket til at sætte billetpriserne ned, den anden halve milliard skal bruges til forskellige investeringer i kollektiv trafik i hele landet. 
  Slagsmålet om pengene er allerede begyndt.
  Socialdemokraten Benny Engelbrecht opfordrer derfor nu de syd- og sønderjyske borgmestre samt Region Syddanmark til at komme med deres ønsker til en forbedring af den kollektive trafik.
  